cy ceb cy diq wa cy wa en cy wa cy cy cy en cy is cy ro cy ro cy cy de en nl en en en ca en ca it cy cy tt cy en pt en cy pl de cy en cy pt en cy es cy de en vi cy en en en cy et en it en kw cy cy cy et en it en kw cy cy en en en en id
Rhinog Fawr | Cerdded Mynyddoedd | outdoornorthwales.com
Rhinog Fawr ar y map
Mae’r Rhinogydd yn bentwr gwasgarog o fryniau a saif rhwng arfordir Harlech a ffordd yr A470 rhwng Trawsfynydd a Choed y Brenin. Os ydych yn chwilio am rywbeth sydd ychydig yn wahanol i dirwedd ucheldirol arferol Eryri, mae’n werth ymweld â’r fan hon. Nid oes unrhyw fynyddoedd uchel iawn yma, ond serch hynny, mae’n lle eithaf heriol sy’n denu ychydig iawn o ymwelwyr. Ychydig iawn o lwybrau da sydd gan y tir creigiog a grugog, ac os mentrwch oddi arnynt, daw pethau’n anodd iawn yn fuan - mae’r garthen grug yn cuddio tyllau a all droi pigyrnau, ac mewn mannau eraill, mae sawl cors a all lyncu esgidiau. Ar waethaf y materion bychan hyn, mae’n cynnig llawer iawn i’r cerddwr dewr, ac mae dringo’r Rhinog Fawr yn weithgaredd arbennig iawn. Gan fynd o amgylch glannau Llyn Du sy’n arswydus o dywyll (ac yn meddu ar enw addas), ni allwch ond teimlo gwylltineb y lle anhygoel hwn. Mae’r llwybr creigiog sy’n llawn sgri mewn mannau sy’n arwain at y copa yn serth ac anfaddeugar, ond mae’r olygfa sy’n eich disgwyl ar y copa yn odidog dros ben.
Mae’n demtasiwn i ymestyn y daith gerdded trwy ddringo Rhinog Fach i’r de, ond yn sgil absenoldeb llwybr cysylltu amlwg, efallai byddai’n well gwneud hyn ar ddiwrnod arall fel gallwch ddringo i gopa uchaf y Rhinogydd: Y Llethr.
Tir mynyddig yw hwn, felly mae’n well cadw draw ar dywydd garw neu pan fydd gwyntoedd cryf. Yn ystod tymor y gaeaf (o ddiwedd Hydref i Ebrill fel arfer) bydd posibilrwydd o rew ac eira dan draed. Bydd bwyell rew a chramponau yn hanfodol o dan yr amgylchiadau hyn.
Mae sawl llwybr ar gael, ond bydd y rhan fwyaf o ymwelwyr yn dewis mynd yno o ochr Coed y Brenin, neu, yn well fyth efallai, gan ddilyn llwybr Bwlch Tyddiad o drwyn Cwm Bychan.
Mwy am Cerdded Mynyddoedd View on map
Nid yw cyhoeddwr y wefan hon yn derbyn unrhyw gyfrifoldeb am ddull darllenwyr o ddefnyddio’r wybodaeth sydd ynddi. Canllawiau yn unig yw’r disgrifiadau a’r argymhellion, a rhaid i ddarllenwyr eu dehongli yn unol â’u doethineb. Dylid ceisio cyngor a hyfforddiant can defnyddio unrhyw offer neu dechnegau a grybwyllir yn y testun neu a ddangosir yn unrhyw rai o’r delweddau ffotograffig.
Mae cerdded bryniau a mynydda yn weithgareddau sydd â pherygl o anaf personol neu farwolaeth. Dylai’r sawl sy’n cymryd rhan yn y gweithgareddau hyn fod yn ymwybodol o’r peryglon hyn a bod yn gyfrifol am eu gweithredoedd a'u cyfranogiad eu hunain.
Yn teimlo fel °C
Ffrydiau gan Bartneriaid Calon Antur o bob cwr o Ogledd Cymru
Llyfrau, Arweinlyfrau a Mapiau
Day Walks in Snowdonia
OS Maps for area
Rhagolygon Tywydd yr Wyddfa
Dim amodau anffafriol i adrodd
Rhagolygon Manwl Tywydd y Mynyddoedd
Cyflymder gwynt uchaf uwchlaw
Cyflymder gwynt uchaf uwchlaw